A 444 vette észre, hogy Bíró Márk fideszes képviselő 2010 óta egyetlen egyszer sem szólalt fel a magyar Országgyűlésben, bár a havi 1,1 milliós fizetését természetesen felveszi. Sőt! Egyike volt azoknak, akik október elején, a parlamenti szezonnyitón elvették Hadházy Ákos tábláit. Bíró ötvenezer forintos büntetést kapott társaival együtt, mert „bár az ülésterem rendje csak a képviselők fellépésének köszönhetően állhatott helyre, magatartásuk – mint képviselőtársuk provokatív magatartásával szembeni véleményük kifejezése – sem felelt meg a házszabályi rendelkezések előírásainak.”Bíró Márk az Indexnek egyszer, 2016-ban - mikor véletlenül megszólalt - azt mondta, hogy szerinte a munkát nem a felszólalásokban mérik a parlamentben.„Sok ellenzéki van, akik folyamatosan beszélnek, de még egy törvényjavaslatukat sem fogadták el. Nekem már elfogadtak egyet, pedig meg sem szólaltam. Úgy is mondhatnám, hogy sok beszédnek sok az alja”.

(Forrás: zsurpubi.hu, Északi által)